Diari Oficial de la Generalitat Valenciana


Sumari del DOGV 3097, del 10-10-1997 (1997/10620)

ORDRE de 16 de setembre de 1997, de la Conselleria de Benestar Social, per la qual es convoquen subvencions per a la realització d'actes científics en la Comunitat Valenciana, en matèria de drogodependències i altres addiccions, durant 1997.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3097

Data del DOGV
:   10-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10683


Data del document
:   16-09-1997

Organisme emissor
:   Conselleria de Benestar Social

Tipus de document
:   Ordre

3398 ORDRE de 16 de setembre de 1997, de la Conselleria de Benestar Social, per la qual es convoquen subvencions per a la realització d'actes científics en la Comunitat Valenciana, en matèria de drogodependències i altres addiccions, durant 1997. [97/X10690]
  
Entre els objectius de la Conselleria de Benestar Social, Direcció General de Drogodependències, destaca de forma prioritària la formació, la investigació i la documentació sobre tot el que fa referència a les drogodependències i altres trastorns addictius, impulsant, per tot això, la realització d'accions formatives interdisciplinàries i d'actes científics que coadjuvaran, sens dubte, a un augment de la producció científica en la Comunitat Valenciana que facilite la qualitat i l'eficàcia dels programes d'intervenció i, per tant, millore la qualitat de vida de les persones afectades per l'ús i l'abús de les drogues i d'altres trastorns addictius.
  
Per això, i fent ús de les facultats que em confereix l'article 35.e) de la Llei 5/1983, de 30 de desembre, del Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Títol I
  
Subvencions
  
Article 1. Àmbit
  
Aquesta ordre té com a objectiu regular i convocar les subvencions adreçades a contribuir al finançament de les despeses derivades de l'organització de jornades, seminaris i congressos científics que, en matèria de drogodependències i altres addiccions, es despleguen en l'àmbit territorial de la Comunitat Valenciana, durant l'exercici de 1997.
  
Article 2. Destinataris de les subvencions
  
1. Poden sol·licitar les subvencions que regula aquesta ordre les societats científiques, fundacions, associacions i corporacions, i també, les entitats locals, que tinguen previst entre els programes d'actuació l'organització dels actes que s'inclouen en l'àmbit d'aplicació d'aquesta norma.
  
2. És condició indispensable per obtenir la subvenció el reconeixement previ de l'acte d'interès cientificosanitari per part de la Conselleria de Sanitat, en els termes que estableix l'Ordre de 10 de juny de 1986, de la Conselleria de Sanitat i Consum (DOGV núm. 396, de 25.06.86).
  
Article 3. Objecte de la subvenció
  
1. Les subvencions que regula aquesta ordre s'adrecen al foment i a la promoció d'actes de caràcter científic, també pot comprendre el finançament de les despeses de gestió, administració i organització de seminaris monogràfics, jornades, congressos i reunions de caràcter científic, en matèria de drogodependències i altres addiccions, despeses generades pel comitè científic i pel comitè d'organització, igualment, si es produeix, les despeses derivades de la publicació de les conclusions i / o ponències de l'acte.
  
2. En cap cas les subvencions que regula aquesta ordre podran ser destinades a finançar inversions, ni l'adquisició de material inventariable i / o equipament.
  
Article 4. Criteris d'avaluació
  
Per a concedir les subvencions, a més de la quantia del pressupost que inclou la línia de subvenció 4.08 programa 313.20 "Drogodependències i altres addiccions" dels Pressupostos de la Generalitat Valenciana per a 1997, que condiciona sense possibilitat d'ampliació, les obligacions que contrauen a càrrec d'aquest, els criteris que es tindran en compte són els següents:
  
1. L'experiència en l'organització i la gestió de congressos, jornades i seminaris monogràfics, la idoneïtat científica i tècnica, igualment que els continguts del programa científic no estiguen coberts per altres institucions de formació i / o investigació de naturalesa pública i / o privada.
  
2. L'avaluació de les activitats fetes en l'àmbit d'aplicació d'aquesta ordre, en l'exercici de 1996 i anteriors.
  
3. El grau d'autofinançament i de la diversitat de finançament externa pública i / o privada, i també disposar d'una estructura i capacitat de gestió suficients per a l'organització dels actes.
  
4. Si s'esdevé, nombre de socis de l'entitat organitzadora i nivell d'implantació en la Comunitat Valenciana.
  
5. L'amplitud del col·lectiu de professionals destinataris.
  
Article 5. Documentació que cal adjuntar
  
1. La sol·licitud de la subvenció, que es presentarà segons el model que figura en l'annex I d'aquesta ordre, haurà d'anar acompanyada de la documentació que tot seguit s'especifica:
  
a) Certificació acreditativa de l'acord adoptat per l'òrgan competent, que autoritza la sol·licitud de la subvenció i aprova el programa científic i el pressupost econòmic de l'acte, segons model orientatiu que figura en l'annex II d'aquesta ordre.
  
b) Memòria de l'exercici de 1996, que inclou les activitats fetes en l'àmbit d'aplicació d'aquesta ordre, en què constarà, si s'esdevé, el nombre de membres o de socis que formen l'entitat organitzadora, les publicacions que editen, i també, les activitats científiques que despleguen.
  
c) Declaració en què conste el coneixement i el compromís de les obligacions establides en l'article 6 d'aquesta ordre.
  
d) Si s'esdevé, còpia autenticada o fotocòpia validada dels estatuts en què haurà de constar explícitament l'àmbit de la institució, igualment, la inexistència d'ànim de lucre en els fins de la institució.
  
e) Si s'esdevé, còpia autenticada o fotocòpia validada de la inscripció de l'entitat en el registre públic que correspon.
  
f) Certificat expedit per l'entitat bancària, on fer, si es produeix, els pagaments, en què cal especificar el codi de l'entitat, codi de la sucursal, número del compte corrent i titular, i també, comunicació fefaent del CIF del peticionari.
  
2. Acreditar, abans de l'acabament del termini de presentació de les sol·licituds previstes en aquesta convocatòria, que estan al corrent en les obligacions tributàries i de la Seguretat Social segons el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.96), que remet als articles 7, 8 i 9 del Reial Decret 390/1996 (BOE núm. 70, de 21.03.96) respecte a les obligacions concretes i a la forma en què s'ha de fer l'acreditació. En els supòsits en què, segons el que disposa l'article 9.3 de l'estat reial decret, és admissible la simple aportació de les sol·licituds de certificats, s'entendrà sense perjudici de l'obligació de presentar els corresponents certificats per part de les persones beneficiades.
  
Article 6. Obligacions de les entitats subvencionades
  
Les entitats beneficiades de la subvenció estan obligades a:
  
1. Col·laborar amb la Direcció General de Drogodependències en els programes de formació i /o línies d'investigació proposats per aquest, després d'haver acordat les corresponents prestacions que percebran, d'acord amb la legislació vigent.
  
2. No alterar la finalitat de les subvencions i acomplir les obligacions que estableix la legislació vigent per als perceptors dels fons públics.
  
3. Facilitat, a requeriment de la Direcció General de Drogodependències, la informació que fa referència a l'acte científic, als professionals de la Comunitat Valenciana que intervenen en drogodependències i altres trastorns addictius.
  
4. Lliurar a la Direcció General de Drogodependències les conclusions, ponències i/o resums derivats de l'acte científic. Igualment, es presentarà declaració escrita de les persones que sol·liciten i / o autors /res en què manifestaran expressament que cedeixen a la Direcció General de Drogodependències les conclusions, ponències, resums i/o els resultats de les activitats subvencionades, autoritzant a l'esmentada direcció general, per temps il·limitat i en qualsevol àmbit territorial, per a l'exercici dels drets de reproducció, distribució, comunicació pública i modificació del resultat dels treballs.
  
5. Deixar constància expressa de la condició de programa subvencionat per la Generalitat Valenciana, amb qualsevol relació amb terceres persones, amb la incorporació sempre i de forma visible, el logotip de la Generalitat Valenciana en les activitats de difusió se'n facen.
  
6. En qualsevol cas, els beneficiaris de les subvencions estaran obligats a acomplir el que estableix l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
Títol II
  
Procediment
  
Capítol I
  
Iniciació del procediment
  
Article 7. Instància i lloc de presentació de les sol·licituds
  
Les entitats a què fa referència l'article 2 d'aquesta ordre, hauran de presentar la sol·licitud en el Registre de la Conselleria de Benestar Social, situat en el Passeig de l'Albereda, 16 València 46899, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 8. Terminis de presentació
  
El termini de presentació de les sol·licituds de subvenció que regula aquesta ordre serà des de l'endemà de la publicació fins el dia 1 de novembre de 1997.
  
Capítol II
  
Tramitació, resolució i recursos
  
Article 9. Ordenació i instrucció
  
1. Rebudes les sol·licituds s'estudiaran i també la documentació que s'ha d'adjuntar. Si la sol·licitud no reuneix els requisits que assenyala l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que exigeix aquesta ordre, se citarà la persona interessada perquè en el termini de 10 dies, esmene la falta o acompanye els documents preceptius, amb la indicació que, si d'aquesta manera no ho fa, es tindrà per desistit de la seua petició, i s'arxivarà l'expedient sense més tràmit, d'acord amb el que estableix l'article 42.1 de la llei abans esmentada.
  
Sense perjudici del que s'ha esmentat, en qualsevol moment durant el procediment, es pot instar a l'entitat sol·licitant perquè complimente qualsevol altre requisit o tràmit omès d'acord amb el que preveu l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a aquest efecte es concedirà un termini de 10 dies hàbils des de la notificació, amb l'expressa indicació que, si d'aquesta manera no ho fa, es podrà declarar decaiguda en el seu dret la tramitació de la sol·licitud. No obstant això, s'admetrà l'actuació de la part interessada i produirà els efectes legals, si es produeix abans o en el dia de la notificació de la resolució en què es tinga per transcorregut el termini.
  
2. En qualsevol fase de la tramitació de l'expedient, i vista la documentació que hi ha en cada expedient i les obligacions que adquiriran per la concessió de l'ajuda, es podrà recaptar els informes dels organismes i de les entitats que s'estime adequats i fer les comprovacions necessàries sobre l'exactitud de tot.
  
3. El termini màxim per a tramitar i resoldre els expedients serà d'1 mes des de la data de presentació de la corresponent sol·licitud. S'entendran desestimades les sol·licituds sobre les quals no recaiga la resolució expressa en l'esmentat període.
  
Article 10. Presentació i comprovació de la documentació
  
1. Si, a l'efecte d'acomplir el que preveu aquesta ordre, adjunten fotocòpies de la documentació que correspon, aquestes hauran d'estar, sempre, correctament confrontades en els termes que estableix l'article 35.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. D'acord amb el que disposa l'article 4.2 del Reial Decret 2225/1993, de 17 de desembre, no és necessari presentar els documents exigits quan no han patit modificació o estigueren a mans de l'administració que actua, en aquest cas el sol·licitant es podrà acollir al dret que li concedeix l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar per escrit la data i l'òrgan o dependència on van ser presentats o, si s'esdevé, emesos, i sempre que no hagen transcorregut 5 anys des de l'acabament del procediment a què corresponen. En els supòsits d'impossibilitat material d'obtenir el document, la Direcció General de Drogodependències podrà requerir del sol·licitant la presentació, o per defecte l'acreditació per altres mitjans dels requisits a què fa referència el document, abans de la formulació de la proposta de resolució.
  
3. La comprovació de l'existència de dades no ajustades a la realitat, tant en la sol·licitud com en la memòria o en la documentació adjuntada, pot comportar en funció de la importància, la denegació de la subvenció sol·licitada, sense perjudici de la resta de responsabilitats que se'n puguen derivar.
  
Article 11. Proposta, concessió de subvencions i finançament
  
1. La consellera de Benestar Social, sentida la Comissió Executiva d'Atenció i Prevenció de les Drogodependències, i a proposta del director general de Drogodependències, dictarà les resolucions que corresponen en relació amb les sol·licituds presentades pels interessats.
  
2. Les subvencions que regula aquesta ordre es finançaran a càrrec del programa pressupostari 313.20 "Drogodependències i altres addiccions" línia 4.08 per un import màxim de quatre milions (4.000.000) PTA per a despeses corrents.
  
Article 12. Recursos
  
1. Contra la resolució de la consellera de Benestar Social, expressa o presumpta, que esgotarà la via administrativa, es pot interposar recurs contenciós administratiu, que s'interposarà en la forma, termini i condicions que determina la llei reguladora de l'esmentada jurisdicció.
  
2. En qualsevol cas, per fer valer els efectes de l'actuació presumpta davant de l'administració i davant de tercers, i també per a la interposició, si es produeix, del recurs corresponent contra les resolucions presumptes, serà precís que, amb caràcter previ, la persona interessada acredite l'eficàcia de l'actuació presumpta d'acord amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 13. Modificació de la resolució de concessió
  
1. D'acord amb el que disposa l'article 47, paràgraf 8é, del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, qualsevol alteració de les condicions tingudes en compte per a concedir subvencions, i sempre, l'obtenció recurrent de subvencions o d'ajudes atorgades per altres administracions públiques o d'altres ens públics o privats, pot donar lloc a la modificació de la resolució de concessió.
  
2. L'import de la subvenció concedida en cap cas pot ser de tal quantitat que, aïllada o en concurrència amb altres subvencions o ajudes d'altres administracions públiques o d'altres ens públics o privats, supere el cost de l'activitat desplegada pel beneficiari.
  
Títol III
  
El pagament i la justificació de les subvencions
  
Article 14. Pagament de les subvencions i terminis de justificació
  
1. L'ordre de pagament de les subvencions que regula aquesta ordre, es farà d'acord amb els criteris que preveu l'article 47 bis) del Text Refós de la Llei d'Hisenda Pública Valenciana, en la redacció de l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a) En el moment de concedir la subvenció es lliurarà un 40% de l'import de la quantitat assignada. Aquest pagament està condicionat a la prèvia presentació de la justificació de despeses que cobreix el percentatge esmentat, a la presentació de l'aval bancari, presentat en la forma i en les condicions reglamentàries, o bé a la presentació de la fiança dipositada en els serveis territorials de la Conselleria d'Economia, Hisenda i Administració Pública de la província que correspon.
  
b) Una vegada que l'entitat ha justificat el 40% ja lliurat, es podrà fer el pagament d'un 20% més amb les mateixes condicions, és a dir, prèvia justificació de despeses, aval bancari o fiança.
  
c) El 40% que resta la Generalitat Valenciana el farà efectiu en el moment que es justifique correctament la totalitat de la quantitat concedida.
  
2. En qualsevol cas, el pagament de les subvencions que regula aquesta ordre es pot efectuar d'una sola vegada, després d'haver presentat l'original o la fotocòpia validada, per un funcionari habilitat, de les factures o dels justificants de les despeses efectuades per un import total a la quantitat assignada.
  
3. El termini de presentació dels justificants de despeses requerits, i també, la memòria de les activitats realitzades, conclourà l'30 de novembre de l'any en curs.
  
Article 15. Reintegrament de les quantitats percebudes
  
1. D'acord amb el que estableix l'article 47.9 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, procedirà el reintegrament de les quantitats rebudes i l'exigència de l'interès de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenir la subvenció sense tenir les condicions demandes.
  
c) Incompliment de la finalitat per la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
2. I també, en el supòsit que estableix l'article 13, paràgraf 2, quan la subvenció principal siga de la Generalitat Valenciana procedirà el reintegrament de l'excés que s'ha obtingut sobre el cost de l'activitat desplegada.
  
DISPOSICIÓ FINAL
  
Única
  
Aquesta ordre vigirà l'endemà de la publicació en el Diari Oficial de la Generalitat Valenciana.
  
València, 16 de setembre de 1997
  
La consellera de Benestar Social,
  
MARCELA MIRÓ PÉREZ
  
Annex I
  
Sol·licitud de subvenció per a l'organització d'actes científics
  
El/La Sr./Sra. ........., amb DNI núm. ......, domiciliat/ada en ......, província d ........... CP ....... carrer/plaça ..........núm. ......., com a representant / a legal d ............. (ONG o entitat local), inscrita en el registre d ............, amb CIF ........, telèfon / Fax .......domiciliada en .............., província ....... , CP ....... , carrer / plaça ......... , núm. ..... ,
  
Expose:
  
Que desig acollir-me al que disposa l'Ordre de 16 de setembre de 1997, de la Conselleria de Benestar Social (DOGV núm. , d ), per la qual es convoquen subvencions per a la realització d'actes científics en la Comunitat Valenciana, en matèria de drogodependències i altres addiccions, durant 1997.
  
Que d'acord amb el que estableix l'ordre de convocatòria esmentada, reunisc els requisits sol·licitats i em compromet a acomplir les obligacions s'hi estableixen, per la qual cosa adjunte la documentació demanda en l'article 5, que al dors s'especifica, i certifique la veracitat de la documentació.
  
Sol·licite:
  
Que em siga concedida una subvenció per un import total d \_\_\_\_\_\_\_\_\_\_\_\_\_ PTA, per a la realització de l'acte científic \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
  
València, d de 1997
  
Signatura i segell
  
Conselleria de Benestar Social
  
Direcció General de Drogodependències
  
Passeig de l'Albereda, 16 València 46880
  
Annex II
  
Pressupost econòmic de l'organització de l'acte científic (model orientador)
  
Pressupost d'ingressos
  
1. Ingressos propis PTA.1
  
2. Ingressos per quotes de subscripció PTA.2
  
3. Finançament extern3
  
3.1 Públic:
  
 PTA.
  
 PTA.
  
3.2 Privat:
  
 PTA.
  
 PTA.
  
Total del pressupost d'ingressos PTA.
  
Pressupost de despeses
  
1. Despeses d'organització i de gestió
  
1.1 Despeses de funcionament PTA.
  
(subministraments, material d'oficina, lloguers, etc.)
  
1.2 Despeses derivats del comité organitzador, el comité científic, ponents i / o convidats / ades PTA.
  
Total despeses d'organització i de gestió PTA.
  
2. Despeses de producció de materials (publicacions, audiovisuals, resumens ...) derivades de l'acte científic PTA.
  
Total despeses de la producció de materials PTA.
  
Total pressupost de despeses PTA.
  
1 S'especificarà l'aportació de l'entitat organitzadora procendent dels seus recursos propis.
  
2 S'especificarà el nombre de persones assistents i l'import de les quotes d'inscripció.